Зударий бийлабелла: „Иза-м вевзара тхуна, къен буобер дара иза-м“, — аьлла. Хьалимата элира: „ХӀаъ, къен буобер ду хӀара“. Ца бешаш, юха а хаьттира зударша: „ЦӀе хӀун ю оцу хьан дикачу беран?“ Цо жоп делира: „Мухьаммад“, — аьлла. Цара элира: „Иза-м наггахь бен ца хуьлу цӀе ма ю“. Хьалимата элира: „Кхул хьалха цхьанна а тиллина хилла яц и цӀе“, — аьлла. ТӀаккха, шен хьайбанан дуьрста дӀахецна, зударел хьалхаяьлла, дӀаяхара. Оцу дийнахь дуьххьара массарел хьалха цӀа а кхечира иза.